O le maliega faalilolilo o loo i le feagaiga a le 1939 a Molotov ma Ribbentrop i le va o Siamani ma le Soviet Union, na tuu ai Estonia, Latvia, ma Lithuania i le pulega a le Soviet. I le taufaaiʻuiʻuga o le 1939 ma le amataga o le 1940, na tuuina atu ai e le Soviet Union se faasologa o faatonuga i malo o le Baltic, lea na iʻu ai lava ina faatoʻilaloina e le malo o nei atunuu. (I le taimi lava e tasi, na faia ai foʻi e le Soviet Union ni uunaʻiga faapena
i Finelani.) E tusa ma le 30,000 fitafita Soviet na ō atu i setete o Baltic i le masina o Iuni 1940, ona sosoo ai lea ma le puʻeina o o latou taʻitaʻi ma tagatānuu.